اريد اعلن حداد وللعشك ماعود
وريد انساك ونسة البينك اوبيني
وشك دفتر غرامك خاطر انةانساك
ودير الوجه عنك من تلاكيني
ماريدك بعد لوانت روحي اتصير
اوماريدك لون من موت تحييني
ملح بعيوني احطن ونسة حتى النوم
اخافن بلمنام طيوفك اتجييني
اذا شافتك عيني اوفرحت ابملكاك
والله اتبره منهه اوهاي موعيني
وذا صافحك جفي ابحجة الخملان
اكص اثنين اديه ايساري ويميني
وذا كالولي حبك يسري بلشريان
ثق بلله اكطع كل شراييني
وذا صاير شمس انه ابقه دوم ابليل
اوماريد الضوة اوبلظلمه خليني
تظكر من لكيتك والعطش واليك
اوكلتلي امعود اترجاك روييني
عصرت اجفون عيني اووشلييت دموع
اوشربتك بديه اوانت تدرييني
اومن مرني العطش صرت انت جربة ماي
كصدتك معتني اومديت جفيني
ونتة ابكل وكاحة اوكل صلافةعين
درت بجفوفي سم اوردت تنهيني
تذب نفطك عليه اوانه بيه النار
اوتتحمه اعلناري اوماتطفيني
اوصرت محبس بديك اوكمت بيه اتسوم
ساعة اتبيع بيه اوساعة
تشريني
مع خالص حبي وتحياتي